કૌશલ જવાબ આપે તે પહેલાં તો દોડીને પોતાના રૃમમાં જતી રહી. રૃમમાં આવીને કશિશ સોફા પર ફસડાઈ પડી. આપોઆપ આંખમાંથી આંસુ સરવા લાગ્યાં. દિલમાં પારાવાર દુઃખ થતું હતું. આજ સુધી એ કૌશલ સાથે આવી રીતે ગુસ્સામાં આવીને બોલી ન હતી. કૌશલને આજે એણે હર્ટ કર્યો હતો, પણ કૌશલ પોતાને પણ હર્ટ કરી રહ્યો છે તેનું શું? કોઈ પણ વાતની હદ હોય. કોઈ માણસ કેટલું નીચે નમી શકે? અને પતિ-પત્નીના સંબંધમાં પ્રેમ હોય તો ઇગો ન આવવો જોઈએ, પણ માણસને સેલ્ફ રિસ્પેક્ટ તો હોય ને!